ജൂഡി മിക്കോവിറ്റ്സ്

മുൻ അമേരിക്കൻ ഗവേഷണ ശാസ്ത്രജ്ഞയാണ് ജൂഡി ആൻ മിക്കോവിറ്റ്സ്. മ്യുറൈൻ എൻ‌ഡോജെനസ് റിട്രോവൈറസുകൾ ക്രോണിക് ഫാറ്റിഗ് സിൻഡ്രോമുമായി ബന്ധപ്പെട്ടിരിക്കുന്നു എന്ന അവിശ്വാസകരമായ മെഡിക്കൽ ക്ലെയിമുകൾക്ക് പേരുകേട്ട അവർ ഈ അവകാശവാദങ്ങളുടെ പരിണതഫലമായി വാക്സിനേഷൻ വിരുദ്ധ ആക്ടിവിസത്തിൽ ഏർപ്പെടുകയും ഗൂഢാലോചന സിദ്ധാന്തങ്ങൾ പ്രോത്സാഹിപ്പിക്കുകയും ചെയ്തു. അവരുടെമേൽ ശാസ്ത്രീയ ദുരുപയോഗം ആരോപിക്കപ്പെട്ടു. വാക്സിനുകൾ, കോവിഡ് -19, ക്രോണിക് ഫാറ്റിഗ് സിൻഡ്രോം (സിഎഫ്എസ്) എന്നിവയെക്കുറിച്ച് അവർ തെറ്റായ അവകാശവാദങ്ങൾ ഉന്നയിച്ചിട്ടുണ്ട്. 

2006 മുതൽ 2011 വരെ സി‌എഫ്‌എസ് ഗവേഷണ സംഘടനയായ വിറ്റ്‌മോർ പീറ്റേഴ്‌സൺ ഇൻസ്റ്റിറ്റ്യൂട്ടിന്റെ (WPI) ഗവേഷണ ഡയറക്ടർ എന്ന നിലയിൽ മിക്കോവിറ്റ്സ് നേതൃത്വം നൽകിയ ഒരു സംരഭത്തിൽ 2009 ൽ സെനോട്രോപിക് മ്യുറൈൻ ലുക്കീമിയ വൈറസ്-റിലേറ്റഡ് വൈറസ് (എക്സ്എംആർവി) എന്നറിയപ്പെടുന്ന ഒരു റിട്രോവൈറസ് സി‌എഫ്‌എസുമായി ബന്ധപ്പെട്ടിരിക്കുന്നുവെന്നും റിപ്പോർട്ടുചെയ്‌തു. എന്നിരുന്നാലും, വ്യാപകമായ വിമർശനത്തെത്തുടർന്ന് 2011 ഡിസംബർ 22 ന് സയൻസ് ജേണൽ ഈ പ്രബന്ധം പിൻവലിച്ചു. 2011 നവംബറിൽ ഡബ്ലിയുപിഐയിൽ നിന്ന് ലബോറട്ടറി നോട്ട്ബുക്കുകളും കമ്പ്യൂട്ടറും മോഷ്ടിച്ചുവെന്നാരോപിച്ച് അവരെ അറസ്റ്റു ചെയ്യപ്പെട്ടു. എന്നാൽ അഞ്ച് ദിവസത്തിന് ശേഷം മോചിപ്പിക്കപ്പെടുകയും കുറ്റാരോപണം ഒഴിവാക്കുകയും ചെയ്തു.

2020 ൽ, പ്ലാൻഡെമിക് എന്ന ഇൻറർനെറ്റ് വീഡിയോ വഴി COVID-19 പാൻഡെമിക്കിനെക്കുറിച്ചുള്ള  ഗൂഢാലോചന സിദ്ധാന്തങ്ങൾ തെറ്റായതോ ശാസ്ത്രീയ തെളിവുകളുടെ അടിസ്ഥാനത്തിലോ അല്ലെന്ന് അവകാശവാദങ്ങൾ ഉന്നയിച്ചു കൊണ്ട് മിക്കോവിറ്റ്സ് പ്രചരിപ്പിച്ചു.  
 വിദ്യാഭ്യാസവും ആദ്യകാല കരിയറും 
1980 ൽ, വിർജീനിയ സർവകലാശാലയിൽ നിന്ന് രസതന്ത്രത്തിൽ ബി.എ. ബിരുദം മിക്കോവിറ്റ്സ് നേടി. മിക്കോവിറ്റ്സ് പറയുന്നതനുസരിച്ച്, 1986 മുതൽ 1987 വരെ മിഷിഗനിലെ കലമാസൂവിലെ അപ്‌ജോൺ ഫാർമസ്യൂട്ടിക്കൽസിൽ ലബോറട്ടറി ടെക്നീഷ്യനായി ജോലി ചെയ്തു. കമ്പനിയുടെ ബോവിൻ ഗ്രോത്ത് ഹോർമോൺ ഉൽ‌പ്പന്നവുമായി ബന്ധപ്പെട്ട തർക്കത്തെത്തുടർന്ന് അവർ അവിടെ നിന്നും പിരിഞ്ഞു പോയി. 1988 ൽ ഫ്രാൻസിസ് റുസെറ്റിയുടെ കീഴിൽ മേരിലാൻഡിലെ ഫ്രെഡറിക്കിലെ നാഷണൽ കാൻസർ ഇൻസ്റ്റിറ്റ്യൂട്ടിൽ (എൻ‌സി‌ഐ) ലബോറട്ടറി ടെക്നീഷ്യനായി ജോലി ചെയ്തു. പിന്നീട് പിഎച്ച്ഡി സൂപ്പർവൈസറായി സേവനമനുഷ്ഠിച്ചു. 1991 ൽ  ജോർജ്ജ് വാഷിംഗ്ടൺ സർവകലാശാലയിൽ നിന്ന്  ബയോകെമിസ്ട്രിയിൽ  പിഎച്ച്ഡി നേടി. അവരുടെ പിഎച്ച്ഡി പ്രബന്ധം ""Negative Regulation of HIV Expression in Monocytes"" എന്നായിരുന്നു.  1993 മുതൽ 1994 വരെ ഡേവിഡ് ഡെർസെയുടെ ലബോറട്ടറിയിൽ പോസ്റ്റ്ഡോക്ടറൽ ഗവേഷകയായി ജോലി ചെയ്തിട്ടുണ്ടെന്ന് മിക്കോവിറ്റ്സ് പ്രസ്താവിച്ചു.   1996 ആയപ്പോഴേക്കും എൻ‌സി‌ഐയിലെ റുസെറ്റിയുടെ ലബോറട്ടറി ഓഫ് ല്യൂകോസൈറ്റ് ബയോളജിയിൽ ശാസ്ത്രജ്ഞയായി മിക്കോവിറ്റ്സ് ജോലിയിൽ പ്രവേശിച്ചു.

ഡ്രഗ് ഡിസ്കവർ കമ്പനിയായ സിഎയിലെ സാന്താ ബാർബറയിലെ എപിജെൻഎക്സ് ബയോ സയൻസസിൽ ജോലി ചെയ്യുന്നതിനായി 2001 മെയ് മാസത്തിൽ മിക്കോവിറ്റ്സ് എൻ‌സി‌ഐ വിട്ടു. 2005 അവസാനത്തോടെ കാലിഫോർണിയയിലെ വെൻ‌ചുറയിലെ പിയർ‌പോണ്ട് ബേ യാച്ച് ക്ലബിൽ ബാർ‌ടെൻഡറായി ജോലി ചെയ്യുകയായിരുന്നു മിക്കോവിറ്റ്സ്.   2006 ൽ നെവാഡയിലെ റിനോയിൽ സ്ഥിതിചെയ്യുന്ന വിറ്റ്മോർ പീറ്റേഴ്‌സൺ ഇൻസ്റ്റിറ്റ്യൂട്ടിന്റെ റിസർച്ച് ഡയറക്ടറായി. 2009 ൽ ഒരു പ്രബന്ധം പ്രസിദ്ധീകരിച്ച ശേഷം അവർ വിവാദങ്ങളിൽ അകപ്പെട്ടു. 2011 ൽ വിറ്റ്മോർ പീറ്റേഴ്‌സൺ ഇൻസ്റ്റിറ്റ്യൂട്ടിൽ നിന്ന് അവരെ പുറത്താക്കി.

അവലംബം

 പുറംകണ്ണികൾ 

വർഗ്ഗം:അമേരിക്കൻ വാക്സിനേഷൻ വിരുദ്ധ പ്രവർത്തകർ
വർഗ്ഗം:1950-കളിൽ ജനിച്ചവർ